20. 12. 91 De Europæiske Fællesskabers Tidende Nr. L 351/1 (Retsakter hvis offentliggørelse er obligatorisk) RÅDETS FORORDNING (EØF) Nr. 3711/?1 af 16. december 1991 om gennemførelse af en årlig stikprøveundersøgelse vedrørende arbejdsstyrken i Fællesskabet RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 213, under henvisning til udkast til forordning, forelagt af Kommissionen, og ud fra følgende betragfninger: Kommissionen må for at kunne gennemføre de opgaver, der er pålagt den ifølge Traktaten, særlig i artikel 2, 92, 117, 118, 122, 123 og 130D, kende situationen og ud- viklingen med hensyn til beskæftigelse og arbejdsløshed ; med gennemførelsen af det indre marked stiger behovet for statistiske oplysninger, der kan anvendes til iagttagelse af udviklingen hen imod økonomisk og social samhørig- hed, og som gør det muligt at foretage sammenligninger mellem Fællesskabets medlemsstater og regioner ; den bedste fremgangsmåde med henblik på at få kendskab til beskæftigelsens og arbejdsløshedens omfang og struktur består i på fællesskabsplan at foranstalte ensar- tede og samtidige stikprøveundersøgelser af arbejdsstyr- ken, således som det hidtil er sket en gang om året — UDSTEDT FØLGENDE FORORDNING : Artikel 1 Undersøgelseshyppighed De Europæiske Fællesskabers Statistiske Kontor, i det følgende benævnt Eurostat, foretager for Kommissionen hvert forår, første gang i 1992, i alle medlemsstaterne en stikprøveundersøgelse vedrørende arbejdsstyrken i Fælles- skabet, i det følgende benævnt »undersøgelse«. Artikel 2 Undersøgelsesenheder 1. Undersøgelsen foretages i hver medlemsstat i et udsnit af husstande, som på undersøgelsestidspunktet har deres bopæl på denne stats område. Medlemsstaterne påser, at dobbelttælling af personer med mere end én bopæl undgås. ; 2. Oplysningerne indhentes for samtlige medlemmer af de udvalgte husstande. Hvis et medlem af husstanden giver oplysninger for et andet medlem, gøres der særlig anmærkning herom. . Artikel 3 Stikprøvens repræsentafivitet 1. Undersøgelsen foretages af de nationale statistiske kontorer inden for rammerne af en national undersøgelse, og disse skal herunder påse, at det i artikel 2, stk. 1, nævnte udsnit af husstande svarer til almindelig praksis i den pågældende medlemsstat, således at stikprøvens omfang svarer til omfanget af den nationale undersøgelse. 2. PFor at sikre et pålideligt grundlag for sammenlig- nende analyser på fællesskabsplan såvel som mellem medlemsstater og bestemte regioner udformes stikprøve- planen sådan, at den relative standardafvigelse på niveau II i NUTS (eller på tilsvarende niveau) for karakteristika, der vedrører 5 % af befolkningen i den erhvervsaktive alder, er 8 % eller derunder, idet der tages hensyn til designeffekten for variablen »arbejdsløshed«. Regioner med mindre end 300 000 indbyggere er ikke omfattet af denne betingelse. 3. Medlemsstaternes statistiske kontorer påser, at mindst en fjerdedel af tællingsenhederne tages fra det stikprøveudsnit, der anvendtes ved den foregående stik- prøveundersøgelse, og at mindst en fjerdedel al tællings- enhederne kan indgå i stikprøveudsnittet ved den følgende stikprøveundersøgelse. Enheder, der tilhører en af disse to grupper, tildeles en kode. 4. Medlemsstaterne giver Eurostat alle ønskede oplys- ninger om undersøgelsens tilrettelæggelse og metodik ; de angiver især kriterierne for stikprøvens udformning og omfang.